ترور تشکیلاتی گه قرشی کوره ش دایره سیده سونگّی بیر هفته ده 53 نفر ترورچی یوق قیلیندی.  تورکیه جمهوریتی ملی مدافعه وزیرلیگی, سونگّی 1 هفته ده 53, بیر ییل مابینیده ایسه توپلم 995 نفر ترورچی نینگ یوق قیلینگن لیگینی بیلدیردی.
میلادی 2015- ییل 24- جولای دن بیری یوق قیلینگن ترورچی سانی نینگ 38 مینگ 338 نفر گه ییتگن لیگی معلوم قیلیندی.
عراق نینگ شمالیده پنجه- قفل عملیاتی دایره سیده حاضرگی کونگه قدر 586 نفر ترورچی یوق قیلیندی, 1316 قورال بیلن مهمات و 2 مینگ 15 حلقه ماین قولگه کیریتیلدی و 614 مغاره تیکشیریلدی.
بیاناتده, توناون اوشبو منطقه ده, بولووچی ترور تشکیلاتی منسوب لری نینگ اوق اوزیشی عاقبتیده 5 حربی نینگ شهید بولگن لیگی بیلدیریلدی.
سونگّی بیر هفته ده سوریه ده عملیات منطقه لری گه قره ته ترورچی لر تامانیدن اوق اوزیلدی.  شونده ی قیلیب تورکیه قوراللی کوچلری نینگ جواب قیتریشی نتیجه سیده 45 نفر ترورچی یوق قیلیندی.
جاری ییلده عملیات منطقه لری گه 86 مراتبه اوق اوزیلدی.  تورکیه قوراللی کوچلری نینگ جواب قیتریشی نتیجه سیده توپلم 744 نفر ترورچی یوق قیلیندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
